मुंबई : बॉलीवुड की डिंपल गर्ल दीपिका पादुकोण और अभिनेता रणवीर सिंह ने अपनी शादी की तारीख का एलान कर दिया है. रणवीर और दीपिका काफी समय से एक दूसरे को डेट कर रहे हैं. दीपिका और रणवीर ने एक साथ ‘गोलियों की रासलीला राम-लीला’, ‘बाजीराव मस्तानी’ और ‘पद्मावत’ में साथ काम किया है. काफी समय से चर्चा हो रही थी कि दीपिका और रणवीर इस साल के अंत तक शादी के बंधन में बंध जाएंगे. दीपिका ने अपने सोशल अकाउंट पर अपनी शादी की तारीख शेयर की है.